

Драги студенти и дипломци,

Уколико желите да стекнете ново, практично искуство, обогатите своја знања новим садржајима и упознате се са радом Центра за едукацију АБЦ, пријавите се за програм студентске праксе који Центар за развој каријере и саветовање студената Универзитета у Крагујевцу реализује у сарадњи са *Центром за едукацију АБЦ- Школом језика, рачунара и савременог бизниса* из Крагујевца.

**Конкурс за пријаву студената, апсолвената и дипломаца Универзитета у Крагујевцу за праксу у Центру за** **едукацију АБЦ- Школи језика, рачунара и савременог бизниса**

**Рок за пријаву: 05. март 2015. године, до 12:00 сати**

Конкурс је отворен за две позиције:

1. **Предавач на почетном курсу рачунара** (индивидуални или групни часови)

2. **Дизајнер** (web дизајн, дизајнирање графичких производа)

**Профил кандидата за позицију број 1:**

* студенти свих нивоа студија, апсолвенти и дипломци свих факултета Универзитета у Крагујевцу
* одлично познавање рада на рачунару- рад са фајловима и фолдерима
* одлично познавање Microsoft Office програмског пакета (посебно Excel и Word)
* одличне вештине и концепти који се односе на веб прегледавање, ефикасно претраживање информација, online комуникације и Е-mail
* познавање енглеског језика

**Профил кандидата за позицију број 2:**

* студенти свих нивоа студија, апсолвенти и дипломци свих факултета Универзитета у Крагујевцу
* Креативност
* Развијена способност естетске процене
* Постојан смисао за техничке проблеме и просторне односе
* Познавање рачунарских програма у области дизајна
* Познавање енглеског језика

**Обе позиције подразумевају и рад на промоцији Центра за едукацију АБЦ (**[abcakademija.rs](http://abcakademija.rs) и [abc.edu.rs](http://abc.edu.rs)) на друштвеним мрежама и другим каналима за промоцију.

Дужина трајања пракса, као и радно време, биће договорени са Центром за едукацију АБЦ, по одабиру кандидата. Програмом праксе предвиђена је новчана накнада.

Сви пријављени кандидати ће по истеку рока за пријаву бити позвани на интервју.

**Документа за пријаву:**

* ЦВ
* Мотивационо писмо
* Потврда са факултета (или копија индекса), односно уверење о дипломирању

Сви заинтересовани кандидати могу послати пријавна документа на: [razvojkarijere@kg.ac.rs](mailto:razvojkarijere@kg.ac.rs) **(у поље предмет мејла уписати Пријава за праксу у Центру за едукацију АБЦ)** или их донети лично у Центар (Ректорат, 2. спрат зграда између Правног и Економског факултета), од 8:00 до 16:00 часова, **са назнаком за коју позицију се пријављујете**.

Центар за развој каријере и саветовање студената

Универзитет у Крагујевцу

Јована Цвијића б.б.

34000 Крагујевац

(T) +381 (0)34 300 425

(F) +381 (0)34 370 168

(E) razvojkarijere@kg.ac.rs

(W) www.razvojkarijere.kg.ac.rs